section_heading: Aktivizam
paragraph_text: Prema vlastitim riječima, za anarhizam se prvi put zainteresirao 1944. godine kad je čuo govor na govorničkom kutku u londonskom Hyde Parku, no već se s 13 godina odlučio za ateizam. Kada je upitan zašto, odgovorio je: ''"Puno anarhista počinje tako što prvo odbacuje šefa 'na nebu', a kasnije odbacuje i sve ostale šefove. Tako sam i ja tada postao anarhist."'' Te iste 1944. prvi put naručuje novine koje su se tada zvale War Commentary, a sada su poznate pod nazivom Freedom, za koje i danas piše i crta.